„Még nem tudom, mit mondok majd, nem én,

                                                                                                                                                   De úgy sejtem, örömhírt hoztam én.

                                                                                                                                                   Örömhírt, jó hírt, titkot és szivárványt

                                                                                                               Nektek, kiket szerettem,

                                                                                                                                          Állván tátott szemmel, csodára várván.”
/Karinthy Frigyes/

Szajkó Atilla:
A teljesség elérésének lehetőségei

Gondolatok egymás melett élő vallásokról

 Az utóbbi hónapokban vagy, ha jobban utána számolok, évben, években több alkalommal került terítékre baráti körben beszélgetve a Kereszténység, mint világszemléleti, világértelmezési, de úgy is, mint vallási, hitbéli rendszer a maga sajátosságaival, jellemző megnyilvánulási formáival. A minden egyes alkalommal hosszúra nyúló beszélgetések, érvelések, már-már viták persze egyszer sem mozogtak véletlenül e tárgykörben, hiszen egyrészt barátaim újkori buddhista hevülete, másrészt a saját örök opponens beállítottságú, és a Krisztus neve által éltre kelt hit alatt álló személye is fő indikátora, katalizátora volt a diskurzusoknak.

  Ezekkben a szituációkban mindannyiszor tapasztalnom kellett azt a hol tompa, hol pedig egyenesen éles szembehelyezkedést, elhatárolódást, elutasítást, amit partnereim egy platformot képezve gyakoroltak felhozott érveim ellenében akár a saját, akár megfigyelésből szerzett élményállományukra hivatkozva. Sajnos tisztán és világosan soha sem fejthettem ki gondolataimat megfelelő minőségben előttük, ezt bepótolandó született ez az írás. 
  Célom ezzel nem az, hogy a két világvallás, nevezetesen a buddhizmus és a kereszténység közötti különbségeket térképezzem fel értékrendet felállítva kettejük között. Nem is az, hogy a szellememben kétség kívül meg nem lévő tudással kísérletet tegyek az általam is vallott hit megvédésére, esetleg bárki meggyőzésére. Nem. 
Nem kívánok senkit sem megtéríteni, sem hite elhagyására bírni. Arra kívánok hatni csupán, hogy azokra a bizonyíthatóan meglévő egyezőségekre felhívjam a figyelmet, amelyek igen is léteznek e két nagy rendszerben. 
Barátaim megítélését megváltoztatva igyekszem most látókörüket tágítani ezen ismeretek egységbe szedésével, korábbi beidegződéseik kikoptatásával pedig egy sokkal tágabb keretben értelmezni azokat a főbb kérdéseket, melyek alapvetően meghatározzák létminőségünket.    
A célt tévesztett út?

  Hogyan lehetséges az, hogy a kereszténység 2000 éves létezése alatt nem születtek gyakorlati megoldások azokra a legalapvetőbb problémákra, mint például az erőszak, a gyűlölet, a birtoklás vágya, a hazugság és sok egyéb negatív viselkedésminta, melyek ellen e vallás harcot hirdetett? Miképp értelmezhető mindez a szeretet vallásaként is aposztrofált szellemkör sikerességének, hatékonyságának, működőképességének, végeredményben tehát hitelességének a mércéjén keresztül? 

Mennyire lehet valóban alkalmas saját deklarált céljainak elérésére, ha a mégoly lassan is változó emberi természet befolyásolására bőven rendelkezésére álló két ezredéves időtartam sem volt képes a gyümölcseit meghozni?  
  Ezek valóban komoly kérdések és teoretikusan úgy is válaszolhatnánk rá tudatában annak, hogy a legkitapinthatóbb üzenetről van szó, és a magukat méltán világvallásnak nevező tanok ismérve alapján az egész emberiség érdekeit is szolgáló tennivalóról - ha minden rendben folyna, akkor bizony a földön, de minimum annak északi-nyugati felén ma már rég a szeretet fényének kellene uralkodnia. 
Ezzel szemben ennek épp az ellenkezőjét tapasztaljuk! Ráadásul a történelmi ismereteink alapján elmondható, hogy ez a világrész – a keresztény világ – soha nem látott morális adósságokat halmozott fel működése során.
Ennek alapján már beigazolódni látszik az a végkövetkeztetés is, hogy a kereszténység, mint vallás nem a sikeres megoldások, hanem a tévutak színtere akkor, ha valaki a saját létminőségének fejlesztésén fáradozik.
Ám, mielőtt elfogadnánk ezt a feltevést, keressük meg az okát annak, mi eredményezi valójában ezt a jelenséget, mi teszi hiteltelenné végkép e vallást azok szemében, akik így gondolkodnak!

Történeti és szerkezeti félreértések
  Előljáróban vizsgáljuk meg azt, milyen fogalomkészletünk van a kereszténység leírására. 

  Az esetek túlnyomó részében e fogalom alatt általában a Jézus Krisztus személyéhez köthető vallás avatottnak vélt képviselőinek, az egyházaknak, működési idejének hossza miatt elsősorban a katolikus egyháznak a tevékenységén, tagjainak, munkatársainak a viselkedésén keresztül megszerzet ismereteinket értjük. 
  A magam részéről azonban itt szeretném rögtön feltenni a kérdést: vajon a hit és az egyház az ugyanaz-e? És ezt most általánosságban kérdezem.
  Mert a hit alatt nem mást kell értenünk, mint összekötő kapcsot a jelenlegi valós helyzet és egy reménybeli helyzet között. Egyszerű példával szemléltetve, ha egy rossz helyzetben vagyok éppen, mi lesz az ami késztetést fog adni, arra hogy abból kikerüljek? A hit, hiszen bizonyosságként fogom föl azt, hogy amennyiben ezt és ezt végigcsinálom, akkor kikerülök a bajból. Azaz összekötöm a jelenlegi valós helyzetemet valami segítségével a reménylett helyzettel. Ez a valami fog erőt adni, ez fog sarkallni cselekvésre. Ez a valami a H I T, fenti példából is láthatóan egyetlen betű elmozdításával: a H Í D két part között, az itt és most innenső valamint az eljövendő állapot onnansó partja között. 
  (Érdemes megfigyelnünk egyébként ebben a példában a magyar nyelv fantasztikus leíróképességét. Nem véletlen, hogy ennyire képes belefoglalni a hangokba nyelvünk a létezés alaptörvényeit. Ennek oka csak egy hihetetlenül ősi tudáskincs birtoklása lehet, amely egy nagyon szűk számú kivételtől eltekintve egyedülállóan alkalmas a beszélt nyelvek között egységében közvetíteni az élet legapróbb kérdéseit is. Ez a kitérő nem tartozik ugyan szorosan a tárgyhoz, de úgy éreztem nem mehetünk el szó nélkül e csoda mellett.)
  Bár szándékosan profán példával utaltam rá, azért a hit láthatóan a legfontosabb tennivalónk szakrális értelemben is kozmikus létezésünk vonatkozásában. Ennek gyakorlása szükséges ahhoz, hogy azokat a viselkedésmintákat és erkölcsi szabályokat, amelyeket készen kapunk egy valláson belül minden élőlény viszonylatában nem csak saját magunk, de az egész emberiség, mi több a Föld, mint élő minőség javára, bizonyosságként kezeljük.  
Ezek után lássuk mi a helyzet az egyházzal? Az egyház feladata, hogy kereteket adjon a hit gyakorlásának. A legfontosabb tényezők, amelyek ebben szerepet játszanak az alapok és a célok. Az alapok eldöntik, hogy mit képviseljen, míg a célok azt, hogy mit és miért kell tenni eközben. Az alapokat tekintsük tisztának. Most tudom, hogy eredetileg pont ezt kérdőjelezték meg barátaim, vagy legalább is nem tudják elképzelni ennek meglétét, de megkérek mindenkit most tegyük föl, hogy tiszták, később még részletesen tárgyaljuk majd ebbéli feltételezésünk helytállóságát. Szóval a tiszta, eredeti Jézustól származó hitelvekre valamit fel kellett építeni. Be kellett vezetni az embereket abba a képességszintbe, ahol sikerrel oldhatják meg egyéni életük sorskérdésein keresztül a közösség, az emberiség sorskérdéseit is. Olyan ez mint, ha a példánknál maradva a HIT/HÍD-unk építéséhez amely a tiszta, nemes jézusi példákon álló építőkövekből kezd épülni építőmestereket hívnánk. Na itt nagyon nem mindegy ám, hogy milyen kvalitású ez az építőmester! Ha ő azt mondja, hogy ennek meg ennek az anyagnak ezzel meg ezzel a kötőelemmel kell megépülnie, akkor nincs mese, mert ő a szakember reá kell bíznunk magunkat. No, és amikor első lépéseinket megtesszük ezen az elkészített HIT/HÍD-on eljön az igazság pillanata, vajon elbírja-e a súlyunkat?  Sajnos a történelem tükrében elmondható, hogy egy kezdeti rövid időszakot leszámítva ezek a hidak vagy nem épültek fel vagy hatalmas robajjal omlottak össze. Ezek az építőmesterek, most már nevezzük nevén őket, az egyház képviselői, műhibák egész sorát vétik a munka során. Nem eredeti nyersanyagot építenek be, hibás kötőanyagot alkalmaznak, technológiai baklövéseket követnek el. Valahogy az az érzése az embernek, mint amikor nagyapám történetét hallgattam, aki a Népstadion építésében vett részt az ötvenes években. Elmesélte, hogy ő is, mint a budapesti munkásság jelentős része társadalmi munkában rendszeresen ki volt rendelve a munkálatokra. Itt tapasztalta csodálkozva, hogy a beépített nyersanyagok arányát ésszerűtlen mértékben megemelték. Nem tudta elképzelni mi szükség erre a pocséklásra, pláne mi lesz a késztermékkel majd évek múlva. Aztán rájött: az ok a 3 éves terv normáinak erőltetett túlteljesítéséből fakadt, hiszen a termelés vezetői éppen a beépített nyersanyagmennyiség után kapták értékelésüket. Minnél több beépített anyag, annál magasabb normateljesítés. Innentől kezdve a cél nem a minőség, hanem a mennyiség lett. 
  Az egyház tudatos vagy jóhiszemű tévedésből eredő céltévesztése, tehát az, ami a valós alapok megléte ellenére lehetetlenné teszi feladata teljesítésére.

  A valamikori célok így hangoztak: hirdetni Isten igéjét Jézus tanítása és személyes példáján keresztül minden ember számára. Ennek eredményeként a szeretet nevében nem csak az egyéni boldogulást, de a közösség – család, falu, nemzet, emberiség, és maga az élet – túlélését biztosítandó. A túlélés egy kulcsszó. Ennek a szónak az értelmezésével még a racionális elme is megbirkózik és sokmindent megfejthet az erkölcs és a vallás kézzelfogható általános feladatáról. Ez a felsőbb cél az, amely szükségkép megjelenik néhány vallás szemléletében, de nem minden valláséban. Megjelenik például a buddhizmusban és a kereszténységben is, a kivételek közé, pedig azok a vallások tartoznak, amelyek kizárólagosságot állapítanak meg bizonyos faj, esetleg a saját felekezetük tagjainak javára. Ezek a hitrendszerek kirekesztést gyakorolnak, megkülönböztetnek, rangsorolnak, megosztanak. Tanításuk, tehát alapvetően nem szolgálhatja a nagy közös, földi szintű túlélés megvalósulását. 

  Azt hiszem arra nem szükséges példákat felhozni, hogy Jézusnak az egyik legfontosabb törekvése volt annak az átadása, mennyire személyválogatás nélkül is szól mindenkihez. Elég, ha valaki az evangéliumokba csak beleolvas. Létezik azonban egy olyan hatás, amely igen erős jelenlétével mind a mai napig negatívan befolyásolja ezt a tiszta, elemi erejű ragyogást, olyan torzítást adva neki, amely nem csak az erejét, de a célját is elveszi.  Ez a torzítás és ez a szűrő, tehát az, amelyben tetten érhetjük a sikerességben és a hitelességben felvetett problémák okát. 
  Ez a szűrő voltaképp önmagában is egy világvallásként nevezetes egység. Gyorsan szögezzük le világvallásként nevezett, elsősorban tagjainak száma és nem szigorú kitételeink szerinti célja miatt. Ez pedig a judaizmus avagy zsidó vallás. Előre bocsátom, nem hangulatot kelteni igyekszem e felekezethez tartozó embertársaink ellen, csupán a tényeket megragadva - amint az később ki is fog derülni – bizonyítékokra alapozva mutatom be azt a hatásmechanizmust, amely a jézusi tanokat mind a mai napig foglyul ejtve egy idegen szellemiség köntösébe burkoltan tartja. 

  Előbb azonban egy kis történelmi kitérő. Amikor 313-ban Konstantin császár kiadta a milánói ediktumot, mely rendelkezett a keresztények szabad vallásgyakorlásáról, azzal hivatalos vallássá tette birodalmában, egyúttal be is emelte a hatalomba azt. Jelentős adományokban részesítette az egyházszervezetet, hatalmas templomépítkezések indultak. Innentől kezdve a legfontosabb kérdésekben megkerülhetetlenné vált az egyház. 

Itt vált le végleg az originális hitről, hiszen egy materiális szereplő – a császári államszervezet – csak egy hasonlóan materialista jellegű egyházi szervezettel lehetett képes együttműködni. Ott ahol a politikai célok eszköze a vallás, menthetetlenül a politika válik a vallás céljává. Azaz, ha neked fontos a mi megnyerésünk és támogatásunk politikai céljaid elérése érdekében, nekünk is fontos a te jóindulatod bármi áron való megőrzése politikai súlyunk fenntartása érdekében. Egy dolog, tehát nagyon megváltozott, a hivatalosnak mondott kereszténység letért a krisztusi útról.  Letért, mert az egyház egészének és annak vezetőinek, mint egyéneknek hatalomban való bennmaradását veszélyeztették a tiszta hitelvek. És, hogy ez mennyire kibékíthetetlen ellentét, erről maga Jézus így szól: „aki közületek első akar lenni, legyen a rabszolgátok…, mint ahogy az Emberfia sem azért jött, hogy szolgáljanak néki, hanem hogy ő szolgáljon”.
  Itt válik, tehát ketté a HIT és az EGYHÁZ a kereszténységen belül, hiszen innentől kezdve az egyház működését nem a hit, hanem a saját sorsa vezérli. Ez vezet olyan deformációkhoz, mint az erőszakos térítések, a véleményszabadság tilalma, vagy a pénzhajhászás, pedig Jézus erre utaló szavakat nem, hogy nem mondott, sőt kifejezetten óva intett ezektől.
  Mégis, hogy kerül akkor a csizma az asztalra? Vagyis a judaizmus a kereszténységbe? Úgy, hogy az, amit ma kereszténység címén eladnak – szó szerint eladnak, erről a fentiek tükrében szemernyi kétségünk ne legyen - az judeo-krisztianizmus. 
Ezt egyébiránt maga a hivatalos retorika is megerősíti, amikor zsidó-keresztény kultúráról beszél. Alapját a kétségtelenül meglévő egyisten hitben illetve a vallási hagyományok vélt egymásra hivatkozásában, átjárhatóságában mutatja ki. Ezzel a végzetes tévedéssel azonban lényegi szinten tér el a valós krisztusi szellemtől és téríti el híveit is, azt kell mondani még csak nem is jóhiszeműen. Ennek igazolására csak annyit, próbálja csak meg valaki ezen érvelés alapján hivatalosan korrekcióra kérni az egyházat. Számtalan példa igazolja a történelemből, hogy akár az erőszak eszközeivel is fellépnek ellene. 

  Azt, hogy milyen károk származtak ebből az állapotból és, hogy mindez kinek és miért állott érdekében tehát már ismerjük. A következőkben lássuk, melyek azok a bizonyítékok, melyek állításaimat megerősítik.
  Az első magának Istennek a személye kell legyen. Ki ne figyelt volna már föl arra, hogy az ószövetségi írások istene mennyire ellentétes személyiségjegyeket hordoz az újszövetség istenével szemben. Még ha el is fogadjuk azt a hivatalos érvelést, mely szerint a zsidó nép kiválasztása óta eltelt több évszázad elmúltával Isten hirtelen megszánva a teremtett világ többi népeit úgy döntött, hogy az igéit saját fián keresztül most már minden emberhez el akarja juttatni, akkor olyan zsákutcában találjuk magunkat, ahová a mélyen tisztelt keresztény egyházak a híveiket már el is vezették. Mert vagy nem örök szövetség köttetett a zsidók és Isten között, hogy ők a választott nép, vagy nem arról az Istenről van szó aki ezt megkötötte. Egyébként maguk a zsidók pont emiatt mái napig nem hajlandók még hallani sem az újszövetségről. Legalább ebben következetesek…

  Az ószövetségi elsősorban hatalmasságával, kérlelhetetlen szigorával és harciasságával valamint a jobbító, javító, védő tevékenységét kizárólagosan a zsidó nép javára gyakorló tulajdonságával tűnik ki, az újszövetségi viszont a megbocsátást, a türelmet, az atyai gondoskodást MINDEN ember számára ingyen kegyelemből nyújtó mivoltával. Itt pedig nem mehetünk el szó nélkül amellett, hogy minőségi különbség van a kettő között. Vagy egy kisebb csoportot a többség kárára kivételezett helyzetbe hozok, vagy a teljesség kereteiben gondolkodva az összes teremtményemért felelősséget vállalok. Pontosan ezen a tényezőn köszön vissza a keresztény – és nem csak a katolikus, de a református – egyházak, mint szervezetek viselkedésmintája. Csak és kizárólag a saját világi érdekeik mentén tudnak eljárni. A felelősség kérdésével ezért nem tudnak mit kezdeni! Hol voltak, amikor a fasizmus borzalmai ellen kellett volna fellépniük, hol, amikor a kommunizmus pribékjei ellen állhattak volna ki? – Hogy csak XX. századi példákat hozzak fel. Ja? Hogy az akkor veszélyes lett volna? Vajon Jézusnak hányszor, de hányszor lett volna alkalma elkerülni a keresztet? Elkerülte? El akarta?
  Valóban praktikus okok vezettek oda, hogy egyházi, tehát vallás-szervezeti szinten a zsidó örökséghez nyúljanak vissza. A héber iratok ugyanis elképesztően precízen mondják el, vagy inkább parancsolják meg a közösségnek, miképpen kell viszonyulni a papsághoz. Az első és leglényegesebb, hogy nem választás vagy képesség, hanem származás alapján dől el kiből lehet egyházi személy, akinek ebbéli megnyilatkozásai ezután kötelező érvényűek és megkérdőjelezhetetlenek. A továbbiak, hogy grammnyi pontossággal meghatározott, miből és mennyit kell beszolgáltatni a hívőnek jövedelméből a papságnak. 
Könnyen beláthatjuk tehát, hogy az aki a hatalom lépcsőin igyekszik felfelé annak e kettőre elemi szüksége van. Mintha mai politikusainkat jellemeznénk: pénzbegyűjtést és feltétlen egyetértést minden áron! 

  Ez az a lelkület, amely nem csak nagyon jól megfért az evangéliumok mellett, hanem a propaganda nélkülözhetetlen eszköze is lett a főpapság számára. A zsidó törvények így tették semmissé a tiszta jézusi üzenetet. 
  Hogy mennyire nem légből kapott elképzelések ezek, arra magának Jézusnak a szenvedéstörténete a bizonyíték. Szavait, gondolatait mindig ismertető habitusban adja elő. Paranccsal, utasítással soha nem fordul hallgatóságához, indulatait is mindössze kérdések feltevésével demonstrálja. 
  A legizgalmasabb pedig, hogy a tanultakkal ellentétben Jézus nem volt zsidó. Bár származástábláját maga a szentírás is levezeti, Dávid király törzsökéből eredeztetve, ne higgyünk a szemünknek! Azaz, nézzük meg ki is áll a sor végén: József, Jézus nevelőapja! Nevelőapja és nem édesapja. Mindenki tudja, hogy Jézus vér szerinti szülei közül csak Szűz Máriát lehet meghatározni. Vér szerinti apja a szeplőtelen fogantatásban maga az Atya. Ha már földi családfáját kutatja valaki, akkor sokkal inkább Mária vonalán kell elindulnia. 
   De honnan is származott Mária? Mária Galileából származott. Jézus, tehát, galileai volt, ekként is szólítják több ízben őt az evangéliumok szereplői. 
  Galilea az ókori Izrael legészakibb területe, mely soha sem örvendett nagy népszerűségnek a vallásos zsidóság körében. „Pogányok körzetének” is nevezték az itteni lakosság vegyes etnikai összetétele miatt. A farizeusok befolyása alatt álló júdeaiak, mélyen megvetették a szellemi értelemben alacsonyabbnak tartott galileaiakat.  Erről az újszövetség is beszámol, amikor Fülöp hírül adta Natanaélnek, hogy megtalálta a Messiást, az rögtön visszakérdezett: „Származhat-e Názáretből valami jó?” 
  Összefoglalva: több mint aggályos szellemi, kapcsolatokat felállítani a zsidó és keresztény vallás között. Mind az isteni alany, mind az üzenettel célzott embercsoport, mind a retorika stílusa, mind pedig maga a tematika lényeges különbségeket mutat. Az, hogy ez mégis hivatalos formát kaphatott nem mást bizonyít, minthogy az egyházi személyek világi érdekeinek lettek alárendelve. Ha az általam itt leírtak valótlan feltételezéseken alapulnának csupán, akkor a magát keresztény egyháznak nevező vallásos értelmiségiek hierarchikus rendbe tömörült szervezete ma is Krisztus eredeti tanainak gyakorló megvalósítója lenne s közülük az lenne az első, aki a többi rabszolgája. 
  Ezek azok a főbb tételek, amelyek áttekintését fontosnak tartottam szemügyre venni azelőtt, mielőtt a Kereszténység igazi struktúrájába belemerülnénk.

Élet és halál kérdése

  A korábban elmondottak alapján is világos lehet, hogy nem mindegy hová helyezzük a hangsúlyokat két állapot: az Élet és a Halál között. Másként fogalmazva az épülést vagy a pusztulást szolgáljuk-e? Lehet csodálatos történetekről benne szó, lehet tanulságos a mondanivaló, lehet magával ragadó, vagy elementáris mozgósító erővel bíró egy vallás, ha e két feltett kérdés mentén vizsgáljuk meg azonnal választ kapunk valódi értékéről. Kiderül mi a célja, hová jut el az emberiség, ha magáévá teszi vagy maga felett uralkodni engedi. Tekintsük át most azt, vajon a Kereszténység milyen megoldást kínál erre a képletre!
  A Kereszténység lényegét az evangéliumokon keresztül érthetjük meg, amelyek gyakorlatilag Jézus földi működéséről adnak hírt. Tartalmazzák Jézus cselekedeteit, szavait, illetve a vele és a körülötte történt események leírását. Ezek értelmezése, tanulmányozása számtalan rétegben végezhető el, most mindössze a cselekményes rész legismertebb, legnagyobb erővel bíró epizódjának segítségével igyekszem megvilágítani - egyéb más tényezők fontosságának el nem feledésével – az egyik legfontosabb üzenetet, a feltámadás misztériumát.

  A krisztusi hit struktúráját ugyanis az áldozat-halál-feltámadás hármasának tengelye alkotja. Nos, talán ez az a pont, ahol a legnagyobb félreértések élnek. Ez az a pont, amellyel a korábban már említett barátaim sem tudnak mit kezdeni. Ennek szintetizálása nélkül alakul ki az örömtelen, átélésre alkalmatlan, azonosulásra méltatlan vallás képe bennük s ennek nyomán az elutasító attitűd. Pedig, ha vesszük a fáradtságot és röviden értelmezzük azt az eseménysort, amely kb. 33-ban a Jeruzsálem melletti Golgotán lejátszódott, sok mindent megértünk. A most következőket mind a személyes tudatfejlődés mind a nagy közös túlélés, az Élet síkján is leképeződni látjuk majd, azaz a mikrokozmoszon és a makrokozmoszon is. A kettőt egyszerre a teljesség megvalósításában. Erre utal beszélő jelként maga a kereszt is vízszintes vonalában a személyesnek, függőleges vonalában az ember fölöttinek, az isteni rend szerint valónak a találkozását szemléltetendő. 
Először is, mi ez az áldozat? Tisztázzuk ezt a fogalmat! Ennek a szónak a jelentése két tartományba visz el minket. Fontos már az elején hangsúlyozni, hogy egyik sincs a másik nélkül. Áldozatot hozni valamiért szokás. Valaminek az előmozdítása érdekében, valaminek a létrejötte érdekében. Magát az áldozatot pedig valakinek saját magából kell adnia. A valami-ből és a valami-ért szorosan összefügg és egyik sem teljes értékű a másik nélkül. Ha makrokozmoszi keretekbe tagolva nézzük, ahhoz, hogy az élet megszülessen, tovább folyjék áldozatra van szükség. Ha ez nincs meg, egyszerűen maga az élet kerül veszélybe. Egy nő, ha nem ad magából oda mindent a testéből és lelkéből, nem kisebbíti meg magát a nálánál sokkal kisebb emberpalánta előtt, akkor az új élet reménye vész el. Más megközelítésben: ahhoz, hogy valami új minőséget hozzunk létre, önmagunkat kell legyőznünk, csak önmagunk megkisebbítése fogja táplálni a saját lényünknél magasabb rendű jót, mert dolgunk a földön nem az értékek felélése, nem is annak magunk képére való átalakítása, hanem minőségi fokozása. Ezért a legboldogabb mindig az az apa, aki a fiában nem saját magát látja viszont, hanem annak javított kiadását!
  Lényeges: az öncélú áldozat, amely nem kifelé irányul még nem áldozat, csupán harc. A valódi áldozatot csak az képes meghozni, aki ezen a harcon már túl van, mert felfogta önmaga csorbulásának szükségét, értelmét és kozmikus rendbe történő illeszkedését. Tettével egy vállalást teljesít, amellyel a jövő, azaz az örökkévalóság szövetébe helyezi magát, ráeszmélve hogy a múltban meghozott hasonló áldozatláncok okozataként tételeződik önnön létezése is. Itt tudunk rokon értelmezési útvonalat kijelölni, amennyiben a Buddhizmus tanításaival csengenek egybe az elmondottak, hiszen ettől kezdve Jézus vállalása nem egy szomorújáték, nem véres külsőségek között játszódó rémisztő esemény, hanem az emberiség őstapasztalati üzenete, elhagyva a horizontális dimenziót, egy vertikális irányú élmény. 
Itt nem a sors által kiosztott szerepbe történő belekényszerülésről, hanem egy tudatos áldozatvállalásról van szó. Ismételve, nem ügyefogyottságból a vesztes szerepének átlényegült megéléséről, sokkal inkább a döntés generációkon átívelő jövőbeni hatásáról. Ez az áldozat, még ha látszólag megsemmisítő áldozat is, fogja megtartani a jövőt. Bizony, ezen a szinten érezhetjük ki például nemzeti himnuszunk üzenetét is, melynek éneklése közben a jelenben szükségszerűen meghozott áldozatok jövőbeni megtartó erejére kérünk felsőbb jóváhagyást. 
  Strukturális vizsgálódásaink második eleme a halál. Ez egy létállapot. Szögezzük le nem valaminek, az életnek a végéről van szó, hanem egy más frekvencián való létezésről. Egy olyan tartományban, való tartózkodásról, amely az innenső világ általános megítélése szerint totálisan ismeretlennek tekintett. Érdemes megfigyelnünk, hogy az emberiség ősmítoszi vagy az egyénileg átélt halálközeli élményei egységesen mindig utazásként, zuhanásként, alagúton történő áthaladásként, folyón való átkelésként írják le ezt a jelenséget. Márpedig, ha erről kell beszélnünk tudjuk, hogy az utazás során valamit elhagyunk és valahová majd elérkezünk. Nos, itt kell figyelnünk Jézus személyes példájára, mert szerencsésen megérkezni csak az tud, aki bizony elindul az egyik partról. Önmagunkra vonatkoztatva most már ennek tanulsága az, hogy el tudja hagyni az ember a saját énjét, meg tud halni azért, hogy új és jobb minőségbe érhessen. Hányszor, de hányszor érezzük életünk során, ha valamit megértünk valami fontos dolognak a tudatába jutunk és megváltozik a gondolkodásunk, hogy azelőtt mintha nem is mi lettünk volna. Ekkor mondják ránk, új ember lett belőle. Valami újnak a születése pedig előzményként mindig feltételezni fogja valaminek a halálát. Gondoljunk csak az áldozatról előbb megbeszéltekre. Ez egy szerves rendbe illeszkedik bele, a természet vagy ahogy szebben megfogalmazhatom, a teremtés rendjébe. A nyár – ősz – tél – tavasz rendjébe.  Ősszel szükségszerűen meg kell halnia mindennek, télen ebben az állapotban léteznie, hogy tavasszal feltámadjon, új életre keljen majd nyáron gyümölcsöt teremjen benne a maggal, mely az élet továbbvitelének záloga. És tessék megfigyelni a természetben soha egy élőlény nem lázad fel ez ellen, soha senki nem akarja „önmagát megvalósítani”, nem akar „egyéniség lenni”, amikor eljön az ideje teszi a dolgát és, ha elvégezte, belesimul a halálba. Nézzünk meg például egy falevelet - maga a tetten ért harmónia, amikor elnehezülvén rábízza magát a szél szárnyaira és belecsúszik az elmúlásba!
Ott kell, tehát hagynunk önmagunkat az egyik parton s át kell lépnünk egy másik világba. A halál keresztényi értelemben nem valaminek a vége, hanem valaminek a kezdete. Ennek nem csak a mindennapok szintjére kell igaznak lennie, amikor erkölcsi tudatunk fejlődésében az eddig megért tapasztalatok átértékelésének cseppet sem könnyű, de gyönyörűséges és felemelő aktusát átélve megnemesedünk, ugyanígy vagy sokkal inkább a legnagyobb léptéket képviselő végső távozásunkkor, amikor egész életünket válthatjuk át magasabb minőségre. 
  Végül kerüljön szóba a legmisztikusabb elem, a feltámadás. Ha a velejét kellene megfogalmaznom a keresztény hitnek, kétség kívül ezzel a szóval mindent el tudnék róla mondani. Misztikus jelenség ez kétszeresen. Nem csak a materialista szemlélettel megvert modern kor embere számára, a szokatlan létállapot váltás (holtból-élő) miatt, misztikus a mozgatórugóját tekintve is.

  Először viszont kell látnunk benne a ciklikusságot, a természet állandó újjászületésén keresztüli örök törvényt. Ez az alapvető törvény jelenik meg más vallásokban – a Buddhizmusban is - a folytonos inkarnációk körforgásaként. Hogy mennyire lényeges kérdéshez értünk ezzel, és hogy lássuk , micsoda szentenciákat feszegetünk, bizonyíték, hogy buddhizmus és kereszténység között nincs sok különbség e tárgyat illetően. János evangéliumában ezt olvashatjuk: 

„-Bizony, bizony ezt mondom neked – felelte neki Jézus –, hogy senki sem láthatja meg Isten királyságát, ha felülrõl nem születik. 

-Hogy születhetik egy ember, ha vén? – kérdezte tõle Nikodémus. – Vajon bemehet õ az anyja méhébe, és másodszor születhetik? 

Jézus ezt felelte: 

-Bizony, bizony azt mondom néktek, hogy ha valaki vízbõl és Szellembõl nem születik, nem mehet Isten királyságába be. Ami húsból született, az hús, és ami Szellembõl született, az szellem. Ne csodáld, hogy azt mondtam néked, hogy felülrõl kell születnetek. A Szellem odafúj, ahová akar. Hallod a zúgását, de nem tudod, honnan jõ és hová megy: Így van mindenkivel, aki Szellemtõl született." 
Azaz, Nikodémus egyértelmű kérdést tesz fel: születhetünk-e újra és újra? Jézus válasza szerint a szellem és a lélek (a vízből való születés itt nem a mi fogalmaink szerinti H2O-t, hanem a lelket, szent lelket idézi meg) útját nem ismerjük, nem is emlékezünk honnan-hová, melyik testbe került. Éteri természete van, légnemű, megfoghatatlan, mint a szél. Népi hagyományainkban ez az egyszer volt, hol nem volt kifejeződése. Az élet és halál nagy kereke, melynek rendjére a bolygók is járnak, de az egész kozmosz is.
  A misztikusság másik aspektusáról szólva vegyük észre: azzal, hogy valaki, aki a közös túlélés érdekében szeretet által vezéreltetve hoz egy áldozatot és így beteljesítve sorsát meghal a régi lenni, átmegy egy másik világba, amely a személyes tudatfejlődésének betetőzése, még nem járt be teljes utat. Az út befejezése az, amikor a magam számára teljesített küldetésből visszatérek és ingyen részeltetek másokat a tapasztalataimból, azért hogy ők is a legmagasabb szintre juthassanak. Ez a feltámadás másik üzenete! Elérni a tökéletességet csak az út fele, onnan visszajőve másokat is képessé tenni rá, megosztani, odaadni a tudást maga a teljesség. 
Hogy egy egyszerű mindennapi példát is mondjak, amikor a fiatal, tanulmányait itthon befejezett iparos, orvos, értelmiségi, stb. személy külföldre megy szerencsét próbálni, ma esze ágában nincs visszajönni, pedig mekkora szükség lenne a tapasztalt, világlátott, szakemberek tekintélyére, tudására. Régen ez úgy működött, hogy visszatérve a saját közösségébe a szakember az övéi között tette közkinccsé tudását, egy következő generáció őt tekintette mesterének. Nem is foghatott komoly munkába az, aki ezt az utat be nem járta. Micsoda különbség a két gyakorlat között!
Az egység rendje
  A megismert gondolatok után most bemutatom, hogy véleményem szerint mi a lényegi különbség az írásomban oly sokszor hivatkozott keresztény és buddhista út között, amely különbség, mint látni fogjuk legalább annyira hasonlóság is egyben. 

  Itt azért fontosnak tartom megjegyezni, hogy a dolgok természetét mai felfogásunkkal, értelmezési módszereinkkel kevésbé tudjuk megérteni. A felvilágosodás, de még inkább a reneszánsz óta ugyanis az egységes világszemlélet szétesett. A jelenségeket mindig csak valamilyen kicsiny rétegben, szektorizáltan dolgozzuk fel. Létezik matematika, csillagászat, fizika, kémia, biológia, pszichológia, szociológia, stb. Vagy az átlagember szintjén asztalos, pék, vasöntő, szalagmunkás, stb. Mindenki a maga szintjén a tökéletesebbnél tökéletesebb tudással rendelkezik vagy arra törekszik. Ezzel csak az a baj, hogy a világot is már csak ebben a szűk keresztmetszetben tudjuk befogadni. Ha valamit nem tud leírni például a jelenlegi fizikai törvényekkel a ma tudósa, akkor az nem létezik, de ugyan így az összes többi szegmensben. Hova lett a teljesség, az egyetemesség igénye? Valóban univerzális tudást kapnak az univerzitáson végzett hallgatók? Egy gyakorlati példát had említsek. Két tudóscsoport egymástól függetlenül vizsgálta a fény tulajdonságát. Az egyik a fény hullám (fényhullám) természetét óhajtotta bizonyítani, a másik a részecske természetét. Az eredmény megdöbbentő: a tudomány mai álláspontja szerint a fény hullám természetű is, meg részecske természetű is! A kettő egyszerre. Azt kellene megértenünk világosan, hogy a teljesség pont abban rejlik, hogy harmonikusan jelennek meg a látszólag legellentmondóbb tulajdonságok valamiben. Pont úgy, mint a yin-yang. 

Ezért, ha azt mondom valamiről, hogy úgy különbözik, hogy mégis egyforma, nem összevissza beszélek.  
Mindezt azért tartottam fontosnak előadni, mert ha a teljesség fogalmát nem tudjuk leképezni saját életünk terére, akkor a később elmondottak sem érthetőek meg tisztán. 

  A keresztény és buddhista filozófiák - észre kell vegyük végre - szerves egységben léteznek. Külön-külön is és együtt véve is. Az egymástól látszólag ellentétes lelkületet követelő két világleíró módszer így válik tökéletesen egymásba illeszthetővé. Mielőtt részleteiben tárgyalnánk mindezt, újra felhívom olvasóim figyelmét arra, hogy hihetetlenül ősi tudást rejtenek az ezekben a vallásokban megfogalmazott útmutatások. Sokkal, de sokkal ősibbet annál, mint hogy azokat Jézus vagy Buddha közölte velünk. Gondoljuk meg, ezek az ismeretek voltaképpen egyidősek az emberiséggel, egy olyan őstapasztalásból származnak – vagy, ha úgy tetszik emberfeletti bölcsességből – amelyet ezek a példaadó személyiségek csak kimondtak, közelebb hoztak a kollektív emlékezetét elvesztett emberi fajhoz.
  Bármelyiket is válassza valaki egy utat fog bejárni avagy legalább is ennek a szükségét fogja érezni. Ez az út nem más, mint a személyes énünk minőségi javítása, de még jobb kifejezés rá, felváltása. A tökéletlen ebben a folyamatban tökéletessé nemesedik, az egyiket elhagyjuk, hogy egy másik szülessen. Persze mindez mérhetetlen sok munkát, kitartást, lemondást és harcot igényel, de ennek megvívása az, ami létünkben emel fel minket.

  Az alábbi ábrákon, melyeket Müller Péter nagyon pontos leírása alapján szereksztettem azt szemlélhetjük meg, milyen utat jár be az, aki a keresztény és milyet az, aki a buddhista modellt választja:

Keresztény                                                      Buddhista

                     ÖNISMERET/mikrokozmosz/                                              ÖNISMERET/mikrokozmosz/
  Mind a két esetben a végpontok azonosak: a szeretet és az önismeret vagy az önismeret és a szeretet, a zárójelben is jelezett mikrokozmosz makrokozmosz vagy fordítva. A teljességről alkotott képünk így jelenik meg a mindennapok szintjén. A szeretet mindig a külső végtelenbe viszi az embert, mert csak rajtunk kívül álló alanya lehet, ez a makrokozmosszal való egyesülés. Az önismeret, énünk működésének ismerete, ellenőrzés alatt tartása, más szóval a tudat szintjére emelése, a belső végtelent jelenti, a mikrokozmoszt. Hiszen az emberi lélek vagy tudat pontos leképeződése a világegyetem külső gazdagságának, ezért lehet például bolygók és csillagképek alapján emberi tulajdonságokat meghatározni. 
  Az egyetlen különbség, amit észre vehetünk a rajzon nem minőségi, csupán módszertani, ez pedig nem más, mint az irány. 

  A keresztény rendszerben a szeretet lesz a mozgósító erő, ez az amely tágra nyitja a horizontot, befogadóvá tesz és ennek mély gyakorlásával sikerrel bontható le az egó. Ha ez bekövetkezett már megszűnik a saját érdekből való cselekvés. Kiürül a terhelt én, a másik személy, mások lesznek fontosabbak, a közösség, a kollektív túlélés programja alapján él az illető. És már ott is van a tökéletes önismeretnél, azaz megtalálta valódi énjét, a külső tényezők már nem befolyásolják sem gondolatait sem tetteit, ekkor érzi valaki, hogy szárnyal a lelke, szabaddá lett. 
  A buddhista szemléletben az önismeret a kiinduló pont, a mikrokozmosz tökéletes feltérképezése. Ez az ösvény belülről indul el, az alany önmagán való munkálkodása során porlad le az ego, majd ennek eredménye a teljes szeretet gyakorlásának képessége, vagyis a makrokozmosz elérése.   
  Bármelyiket is válassza valaki, a legfontosabb, hogy az egész utat kell bejárnia, mert csak ekkor találkozik a teljességgel. Mit ér a mások szolgálata, az adakozó kedv, ha nem társul szeretettel, amely elvezet önmagamhoz? Vagy mit érek el azzal, ha belülről kiegyensúlyozottnak érzem magam, de nem fordítom ezt mások javára? A tökéletesség akkor érhető el, ha megvan bennem a külső és a belső világ is. Azaz befogadom, amit felülről kapok, de gazdagítani is tudom azt saját magammal. Amint azt korábban is jeleztem már ez az élet parancsa, nem lenyomatot hagyni, hanem úgy, mint a falevél csendben végezni dolgunkat, hogyha majd lehullottunk a földre mi tápláljuk az életet, mint a száradt avar, mely minden ősszel szerves tartalmával teszi termékennyé a talajt. Nekünk is meg van a programunk, ami reánk osztatott és, ha ennek megfeleltünk tudjuk csak hozzá tenni a magunk specifikumát a világegyetemhez!
Ehhez kívánok mindenkinek kellő elszántságot és bátorságot!

Béke Veletek!

